钦定古今图书集成/明伦汇编/闺媛典/第323卷 > 皇清五十六 > 谢海妻徐氏
## 钦定古今图书集成/明伦汇编/闺媛典/第323卷 > 皇清五十六 > 谢海妻徐氏

按《建安县志》：“徐氏，贡士谢海妻。顺治五年，大兵克城，徐预奉姑入山，而翁及夫俱罹难，幼子超宗被掠，时徐年二十有二，痛哭悲号，殆不欲生，两目且盲，姑劝慰再三，徐恐以过戚重姑忧，唯唯惟命。一日，得闻超宗所在，倾鬻簪珥，百计赎回，相抱而泣，两目复明，丸熊授书，宗得成立，以弟子员入成均，考选州司马。康” 熙二十三年奉。

旨“建坊旌表。”卒年七十有四。